cyanic-selkie/wikianc huggingface dataset:
Gregorianesche Kalenner
Gregorianesch Kalennerreform
D'Primar-Equinoxe oder (Fréijoer-Equinox op der nërdlecher Äerdhallefkugel) war am Joer vum Konzil 325 den 21. Mäerz, an deemools huet nach kee fonnt datt déi Julianesch Reegelung mat de Schaltdeeg verbesserungsbedürfteg wier. Den deemools gëltege Julianesche Kalenner ass vun engem mëttlere Sonnejoer vun 365,25 Deeg ausgaangen an huet déi Differenz (op 365 Deeg) vun ongeféier 6 Stonnen all véier Joer duerch d'Afügung vun engem Schaltdag ausgeglach. Dogéint war d'Realitéit (365 Deeg, 5 Stonnen, 48 Minutten a 46 Sekonnen, also genee 365,24219879 Deeg), 11 Minutte méi kuerz ! Duerch déi Differenz war d'Primar-Equinoxe am Joer 1582 schonn den 11. Mäerz. Déi Diskrepanz war scho laang bekannt an zanter dem 14.Joerhonnert sinn ëmmer erëm Virschléi gemaach gi fir de Kalenner ze reforméieren, ënner anerem vum Nikolaus Kopernikus. Säi Wierk De Revolutionibus Orbium Coelestium (Vun den Emdréiunge vun den Himmelskierper) an déi Prutenesch Tafelen vum Erasmus Reinhold ware schliisslech och d'Basis fir déi vum Poopst Gregor XIII. dekretéiert Reform.
Fir datt d'Fréijoer-Equinox erëm op den 21. Mäerz fält, a fir datt Ouschteren erëm konnt um richtegen Dag gefeiert ginn, huet de Poopst d'Iddi vum Dokter an Hobby-Astronom Aloisius Lilius ugeholl. An zwar sinn am Joer 1582 einfach zéng Deeg iwwerspronge ginn: no dem 4. Oktober koum direkt de 15. Oktober (d'Wochendeeg sinn normal weidergaangen)
Fir datt et net nees zu sou enger Differenz géif kommen, huet den neie Gregorianesche Kalenner 1 Sonnejoer op 365,2425 (amplaz 365,25) Deeg festgesat. Dofir ass d'Reegel vum Julianesche Kalenner, wat d'Schaltdeeg ugeet, ëmgeännert ginn.
Provënz Ourense
Ourense ass eng vu véier Provënzen an der spuenescher autonomer Gemeinschaft Galicien. D'Haaptstad ass Ourense.
Offiziell an op Galicesch heescht d'Provënz Ourense, gëtt awer am spuenesche Sproochgebrauch Orense genannt.
Ourense ass an 92 Gemengen agedeelt. Gréisser Stied, nieft der Haaptstad, si Verín, Barco de Valdeorras a Carballino, mat iwwer 10.000 Awunner am Joer 2005.
Héienhaff
Den Héienhaff ass e Lieu-dit a fréieren Haff an der Gemeng Nidderaanwen.
Geschicht
Vum Héienhaff selwer ass näischt méi ze gesinn. Bei der Extensioun vum Findel gouf alles dem Buedem gläich gemaach. Haut stinn um Héienhaff d'Gebaier vum Cargocenter vun der Cargolux, Maintenancegebaier, an Douanesbüroen. Donieft ass e Recyclingcenter.
Am Kader vum Bau vun der Tramslinn T1 vum Stater Tram ass geplangt, duer e grousst Park and Ride Parkhaus ze bauen, fir op den Tram ëmzeklammen.
Elektrochimie
D'Elektrochimie ass en Deelgebitt vun der Chimie dat cheemesch Reaktiounen ënnersicht déi a Verbindung mat elektresche Virgäng stinn, also bei deenen entweeder Stroum produzéiert gëtt, oder verbraucht gëtt. Dobäi ass ze bemierken, datt de Stroum, also d'Beweegung vun Elektronen, net onbedéngt duerch en elektresche Leeder muss fléissen, mä och direkt zwëscht deene verschiddene Reaktiounspartnere ka fléissen. Am zweete Fall schwätzt en da vun engem Kuerzschluss.
E gutt Beispill fir dat z'illustréieren ass d'Daniell-Element:
An engem Gefääss sinn eng Kofferléisung an eng Zénkléisung raimlech duerch eng hallefduerchlässeg Membran getrennt déi nëmme bestëmmt Ionen duerchléisst, z. B. SO42-, mä keng d'Metallionen Zn2+ an Cu2+. Den Zweck vun där Membran ass et, dee ganze System elektresch neutral ze halen.
An d'Kofferléisung kann elo eng Kofferelektrod an an d'Zénkléisung eng Zénkelektrod gezappt ginn. Wann déi zwou Elektrode mat engem elektresche Leeder verbonne ginn, kënnen an deene betraffene Kompartimenter follgend Reaktiounen oflafen:
Grouss Fuerschungsgebidder an der Elektrochimie sinn:
Matterhorn
D'Matterhorn (Walliserdäitsch: ds'Hore, franséisch: Mont Cervin oder Le Cervin, italieenesch: Monte Cervino) ass mat 4.478 m de siwenthéchste Bierg vun den Alpen (wann en de Mont Blanc an de Monte Rosa als een an de selwechte Grupp betruecht).
D'Matterhorn steet an de Walliser Alpen tëscht Zermatt a Breuil (Cervinia). D'Ost-, Nord- a Westwand leien op Schwäizer, d'Südwand op italieeneschem Statsgebitt.
Wéinst senger aparter Form a senger alpinistescher Geschicht ass et ee vun de bekanntste Bierger vun der Welt. Fir d'Schwäiz ass d'Matterhorn e richtegt Symbol, an eng vill geknipsten Touristenattraktioun. Säi markanten dräieckege Kapp gëtt souguer vun der Schwäizer Schockelasfabrik Tobler als Motiv fir hiren "Toblerone" benotzt.
Kuckeswäertes
D'Air Zermatt bitt den Touristen Helikopterflich vun 20 Minutten un, mat deenen een direkt iwwer d'Spëtzt vum Matterhorn geflu gëtt an d'Wänn vu ganz no erliewe kann. De Startpunkt ass meeschtens um Gletscher um Plateau Rosa
Fernsehtuerm vun Emley Moor
De Fernseetuerm vun Emley Moor ass en 330 Meter héijen Tuerm deen am engem Suppegebitt bei Kirklees am Yokshire ronn 5 Kilometer südëstlech vun Huddersfield steet. Et ass den héchste Fernseetuerm op de britteschen Inselen.
Den Tuerm gouf tëscht 1969 an 1971 am arméierte Bëtong gebaut an huet en alen Tuerm deen 1969 zesummegefall war ersat.
En ass ronn a konesch, mat engem Duerchmiesser vu 24,40 Meter op der Basis a 6,50 Meter um Kapp. Den 11.200 Tonne schwéieren Tuerm steet op engem Fëllement aus Sandsteen. D'Mauere bis un d'Plattform hunn en Duerchmiesser vu maximal 53,3 cm.
Vun der Antenn déi 55,7 Meter héich ass, ginn UKW an Televisiounssendungen ausgestraalt.
Alphonse Daudet
Den Alphonse Daudet, gebuer den 13. Mee 1840 zu Nîmes am Departement Gard, a gestuerwen de 16. Dezember 1897 zu Paräis, war e franséische Schrëftsteller. Hie war de Papp vum Léon Daudet. Den Alphonse Daudet gouf um Paräisser Kierfecht Père Lachaise begruewen.
Literaresch Carrière
1866 huet hien d'Lettres de mon moulin, publizéiert, e Wierk mat deem hien d'Opmierksamkeet vu ville Lieser op sech gezunn huet an dat hien an engem Liichttuerm op den Îles sanguinaires bei Ajaccio op Korsika verfaasst huet. Säin éischt gréissert Buch dogéint, Le Petit Chose (1868), huet kee groussen Intressi fonnt. Et ass am Fong d'Geschicht vu senge jonke Joren, déi hie mat vill Pathos an Eleganz erzielt huet. Am Joer 1872 huet hie seng berüümt Aventures prodigieuses de Tartarin de Tarascon erausbruecht an d'Bünestéck L'Arlésienne. Hien ass besonnesch mat dësen zwee Wierker, awer och mat de Contes du lundi bekannt ginn.
Maarnech
Geographie
Maarnech ass eng vun den Uertschaften am Land déi am héchste läit. E groussen Deel vum Flouer läit iwwer 500 Meter, mat der héchster Plaz de Schwaarzenhiwwel mat 544 Meter (véierthéchst Plaz am Land). Fënnef Baachen hunn hir Quell um Territoire vun der Uertschaft: d'Kënzelbaach, d'Grondbaach, d'Spelleschbaach, d'Hatzelbaach an d'Hireschbaach. Déi déifst Plaz vun der Uertschaft ass am Dall vun der Kënzelbaach mat ronn 335 Meter.
Een Deel vun der Uertschaft läit um Gebitt vun der Kadastersektioun vu Rueder, an zwar zwee Haiser op der ëstlecher Säit vun der Marbuergerstrooss, alleguer d'Haiser op der ëstlecher Säit vun der Dosberstrooss tëscht der Marbuergerstrooss an der Schwaarzenhiwwelstrooss, d'Haiser op der ëstlecher Säit vun der Schwaarzenhiwwelstrooss tëscht der Dosberstrooss an der Kräizung mat der Strooss op der Heed, a vun dëser och all d'Haiser op der ëstlecher Säit.
Geschichtleches
Maarnech ass wuel déi eenzeg Uertschaft am Lëtzebuerger Land déi als Net-Gemeng e Wopen huet. Se krut dee Wopen duerch en Arrêté grand-ducal vum 27. November 1954. D'Publikatioun war am Mémorial A 62 vum 24. Dezember 1954.
Beschreiwung am Originaltext:
Coupé sapiné d'azur et d'or: au I deux fleurs de genêt en naturel posées en fasce, au II un flambeau allumé au naturel posé en pal.
Cube 521
De 17. November 2007 huet de Cube 521 seng Dieren opgemaach. Et ass e Kulturzenter.
Haillainville
Haillainville ass eng franséisch Gemeng an de Vogesen an der Regioun Grand Est.
Étienne Schmit
Den Étienne Schmit, gebuer den 22. Oktober 1886 zu Rammerech, a gestuerwen den 19. Dezember 1937 an der Stad Lëtzebuerg, war e lëtzebuergesche Jurist a Politiker.
Liewen a Karriär
Hie war vun 1925 bis 1926 Generaldirekter (Minister) fir Finanzen a Bildung an der Regierung Prüm, vun 1932 bis 1936 Generaldirekter fir Bauten, Handel an Industrie an der Regierung Bech an 1937, vum 5. November bis zu sengem Doud, den 19. Dezember, Minister fir den Interieur, Handel, Industrie an Transport an der Regierung Dupong-Krier.
Hie war och vun 1929 bis 1931 am Gemengerot vun der Stad Lëtzebuerg.
Den Étienne Schmit war de Papp vun der Yvonne Schmit (1910-2003), der Fra vum Lucien Wercollier.
Platin
De Platin ass, wéi d'Gold an d'Sëlwer, en Edelmetall. Et figuréiert op der 78. Plaz am cheemesche Periodesystem vun den Elementer an huet als Zeechen: Pt.
Fontaine-lès-Dijon
Fontaine-lès-Dijon ass eng franséisch Stad am Departement Côte-d'Or an der franséischer Regioun Bourgogne.
Se läit am Norde vun Dijon a gehéiert zu der Agglomeratioun Grand Dijon.
Duerch d'Gemeng leeft de Suzon.
Geschicht
Fontaine-lès-Dijon ass aus den Uertschafte Fontaine-le-Bas a Saint-Martin-des-Champs entstanen.
An der Bronzenzäit sinn am Süde vun der Kopp vu Fontaine Weeër zesummegelaf iwwer déi Zënn transportéiert gouf.
Provënz A Coruña
A Coruña ass eng vu véier Provënzen an der spuenescher autonomer Gemeinschaft Galicien. D'Haaptstad ass A Coruña.
Offiziell an op Galicesch heescht d'Provënz A Coruña, gëtt awer am spuenesche Sproochgebrauch La Coruña genannt.
D'Provënz A Coruña grenzt am Norden un d'Kantabrescht Mier, am Osten un d'Provënz Lugo, am Westen un den Atlantik an am Süden un d'Provënz Pontevedra.
D'Comarcas sinn:
Hacker
De Begrëff vum Hacker gouf um Enn vun de 70er Joren um MIT an d'Welt gesat. Gemengt si Mënschen, déi sech iwwer den normale Gebrauch vu Geschier a Software eraus och dofir intresséieren, wéi dat ganz genee funktionéiert, wat een nach domat maache kann oder wéi een se verbessere kéint.
17. August
De '''17. August''' ass den 229. Dag vum Joer (230. am Schaltjoer) am Gregorianesche Kalenner.
Eugène Ruppert
Den Eugène Ruppert gebuer den 21. Mäerz 1864 am Stadgronn a gestuerwen den 3. November 1950 an der Stad Lëtzebuerg, war e lëtzebuergeschen Ingenieur, deen als ee vun deenen éischte westlechen Ingenieuren a China modern Schmelzen opgeriicht huet.
Hien huet vun 1886 bis 1890 zu Oochen op der Technescher Universitéit Metallurgie studéiert. Tëscht 1891 an 1893 war hie Cheemiker, duerno Directeur-adjoint vun enger Schmelz zu Duisburg. Vun 1894 bis 1898 war hien den techneschen Direkter vun enger Schmelz zu Hanyang (China), déi der belscher Cockerill gehéiert huet. 1901 - 1902 huet hie Rapporten iwwer Äerz virkommnësser a Japan gemaach. Du koum hie fir ee Joer zeréck an Europa a gouf Direkter vun engem Héichuewebetrib zu Dortmund. Schonn d'Joer drop war en nees zu Hanyang, wou en Technesche Generaldirekter war. 1912 ass en aus gesondheetleche Grënn op Lëtzebuerg hanneschtkomm. Vun 1920 bis 1934 huet en do als onofhängegen Ingenieur e Bureau d'études gefouert.
Iwwer seng Zäit a China huet den Eugène Ruppert 1903 e Buch verëffentlecht; Reise um die Welt mit mehrjährigem Aufenthalt in China und Japan. Vun de Stater gouf en dacks "de Chinees" genannt. Seng Sammlung vun asiatesche Medailen a Mënzen gouf 1981 am Staatsmusée ausgestallt.
Kierch Wuermer
D'Kierch zu Wuermer ass eng kathoulesch Kierch déi zur Par Musel a Syr Saint-Jacques, zum Dekanat Osten an zu der Gemeng Wuermer gehéiert.
Eugène Ruppert
En aneren Deel vu senge Chinoiserien huet hien un d'Franziskanerinne verierft, déi s'an hirer Maison mère um Belair, zesumme mat hiren eegenen Objeten aus China an hirem Musée versuergen.
A sengem Haus um Lampertsbierg huet spéider de Pierre Werner gewunnt, duerno koum tschechesch Ambassade dran.
Kierch Wuermer
De Patréiner vun der Kierch ass den hellege Johannes den Deefer, deem säi Fest de 24. Juni gefeiert gëtt.
Eugène Ruppert
Den Eugène Ruppert ass um Nikloskierfecht um Lampertsbierg begruewen.
Éierungen
Als Undenken un den Eugène Ruppert gouf op der Cloche d'or an der Stad eng Strooss no him genannt: d'Rue Eugène Ruppert (L-2453).
Kierch Wuermer
D'Kierch steet an der Kierchestrooss (rue de l'Église) no bei der Kräizung mat der Haaptstrooss, dem CR122. Nieft der Kierch ass de Kierfecht ugeluecht, wou och eng Lourdes-Grott ass. Virun der Kierch ass e Monument fir d'Krichsaffer vum Zweete Weltkrich.
Den 23. September 2020 gouf s'als nationaalt Monument klasséiert.
Zur fréierer Par Wuermer gehéiert ausser der Kierch vu Wuermer och nach d'Wendelinskapell um Wuermer Bierg. Op der Wuermer Köppchen steet eng Donatuskapell, déi ee vu wäitem gesäit.
Situatioun an der Zäit bis 1718
Wéini zu Wuermer déi éischt Kapell oder Kierch entstanen ass, léisst sech net méi feststellen. Awer schonn aus de Joren 1147 an 1161 gëtt et peepstlech Dokumenter mat Hiweiser op eng Kierch zu Wormeringa, wéi d'Uertschaft déi Zäit genannt gouf. Dora bestätegen d'Peepst Eugen III. (1145-1153) a Viktor IV. (Géigepoopst 1138) d'Abtei vun Iechternach an hirem Besëtz zu Wormeringa.
An enger Bulle vum Poopst Alexander III. (1159-1181) aus dem Joer 1179 liest een ausdrécklech "Wrormoringa cum ecclesia ipsius loci", iwwersat "Wrormoringa mat der Kierch do". De Poopst bestätegt doran eng Schenkung, déi géint 1033 vum Grof Adalbert vu Metz a senger Fra Judith, enger Grofenduechter aus dem Haus Lëtzebuerg, der nei gegrënnter Benediktinerabtei vum hellege Kräiz zu Bouzonville a Loutrengen gemaach gouf an déi se och an der Zäit duerno nach weider ënnerstëtzt haten. Dës Schenkung sollt fir Wuermer a seng Kierch nach bis 1794 vu grousser Bedeitung sinn.
Ausser der Abtei vu Bouzonville hat awer och d'Iechternacher Abtei zu Wuermer Besëtz a Grondrechter.
Pare goufen et déi Zäit nëmme ganz wéineg an et ass net ganz kloer, zu wat fir enger d'Wuermer Kierch déi Zäit gehéiert huet. A Fro komme Lenneng oder d'Urkierch vun Temmels zu deenen och aner Dierfer an der Ëmgéigend méiglecherweis gehéiert hunn.
Bis zur franséischer Revolutioun huet Wuermer zur Äerzdiözes Tréier gehéiert, déi och reegelméisseg eng kierchlech Visitatioun gemaach huet. D'Patronatsrecht iwwer d'Wuermer Kierch hat awer den Abt aus dem Klouschter vu Bouzonville. Hien huet entscheet wie Paschtouer zu Wuermer gi konnt.
Éischt Informatiounen iwwer d'Kierch vu Wuermer (ouni Wuermer Bierg, dat deemools zur Par Lenneng gehéiert huet) kritt een aus dem Visitatiounsrapport vu 1570. An deem Rapport gëtt Wuermer als fräi Kaplanei ("libera capella") bezeechent mat 150 Kommunikanten. Paschtouer war de Martinus Willich, dee sech awer duerch den Dominicus Fontlingen vertriede gelooss huet. D'Kierch hat dräi Altär, dräi Kielecher an eng Monstranz. Den Abt vu Bouzonville hat Urecht op d'Hallschent vum Zéngten, déi aner Hallschent krut de Paschtouer. Och de Kierfecht gouf du schonn ernimmt.
Am Rapport aus dem Joer 1641 gëtt ee gewuer datt d'Kierch dem hellege Johannes dem Deefer an der helleger Anna geweit war. Fir den Zéngten ënnerzebrénge gouf 1619 eng Zéngtscheier gebaut, dat spéidert "Schmietzhaus", dat 1944 am Krich zerstéiert gouf.
Déi nächst Visitatioun war 1657 ënner deem op Liewenszäit ernannte Vikar Mathias Kelsen (vicarius perpetuus). Am Protokoll steet, datt d'Kierch vu Wuermer fräi ass, awer zur Par Donwe gehéiert. Als Patréiner gouf nëmmen nach de Johannes den Deefer ernimmt. Vun den dräi Kielecher war een an der Uertschaft, déi aner zwéin zu Tréier a Sécherheet. Et gouf och eng Direktiv geholl, d'Kierch an e gudden Zoustand ze setzen.
Wéi bei der nächster Visitatioun 1679 erauskoum, datt näischt geschitt war fir d'Kierch an d'Rei ze setzen, goufe schaarf Moossname géint d'Zéngthäre vu Bouzonville an den ale Vikar Kelsen geholl, deen an der Tëschenzäit Paschtouer vun Donwen di war an als Deche vum Réimecher Kapitel gewielt gouf. Fënnef Joer méi spéit huet de Mathias Kelsen säin Amt zu Gonschte vu sengem Neveu mam selwechten Numm opginn. An der Folleg koum et ëmmer méi zu Streidereien dorëm, op Wuermer eng Filial vun der Par Donwen wier oder eng eegestänneg Par. Dat geeschtlech Geriicht vun Tréier sollt doriwwer entscheeden.
Bei der nächster Visitatioun, déi 1712 vum Weibëschof J.M. von Eyss selwer gemaach gouf, war d'Kierch mat hiren dräi konsekréierten Altär a guddem Zoustand. Als Niewepatréiner goufen den hellege Sebastian an d'helleg Anna genannt. Et gëtt eigentlech keng grouss Problemer, awer et bleift déi onsécher rechtlech Situatioun vun der Kapell. De Weibëschof wëll dëse Problem op der Plaz ugoen a luet dofir béid Parteien op Wuermer an a léisst sech ausféierlech informéieren. D'Decisioun doriwwer soll awer eng Spezialkommissioun vum geeschtleche Geriicht zu Tréier huelen. Awer eréischt 1718 fält déi Decisioun, fir déi d'Begrënnung net bekannt ass well d'Dokumenter net méi erhalen oder net méi erëmzefanne sinn.
Eege Par Wuermer
D'Resultat vun der Decisioun steet dann awer an der Aleedung vum Dafbuch, dat mat dem Joer 1718 ufänkt an aus där kloer ervirgeet, datt vun do u Wuermer eng eege Par war an als éischten eigentleche Paschtouer dee selwechten hat wéi bis elo, de Mathias Kelsen junior, dee 1730 mat 74 Joer stierft.
Eng nei Kierch
De 26. Mee 1794 gouf vum Gabriel Signitz, dem leschten Abt vum Klouschter Orval, de Grondsteen fir déi nei Kierch geseent. De Bau sollt scho fir Allerhellege fäerdeg sinn, awer duerch d'franséisch Revolutioun koum et zu grousse Problemer well d'Klouschtergeeschtlech verdriwwe goufen an hir Gidder konfiskéiert goufen. Dofir ass de Bau der Par selwer zur Laascht gefall, déi awer d'Mëttel net hat fir en auszeféieren.
Am Fréijoer 1797 huet de Paschtouer missen ënnerdauche well en den Eed, dee vun der franséischer Republik verlaangt gouf, net wollt leeschten. Als Folleg dovu goufen de 4. Juli 1798 alleguer d'Kierchegidder vu Wuermer ëffentlech versteet. Se gounge fir 2100 Frang un de “La Fontaine le Cadet”, fir e Frënd, wéi en ausdrécklech betount huet. Dräi Joer duerno huet en erkläert, en hätt fir de Paschtouer Mahtias Oms gehandelt an d'Geld vun deem zeréck kritt. De Mathias Oms huet e puer Méint drop op säin Eegentumsrecht verzicht fir d'Gidder der Kierch ze erhalen. Hie war am Mäerz 1800 nees op Wuermer zeréckkomm an ass den 12. Juli 1802 gestuerwen.
Seng zwee Nofollger, den Albert Terzweich an den Augustin Krips, stierwe relativ schnell. Eréischt ënner dem Paschtouer Martin Schmit, deen den 29 Abrëll 1807 d'Par iwwerhëlt, gouf d'Kierch am Joer 1808 fäerdeg.
Duerch en Dekret vum Bëschof vu Metz koum den 28. November 1807 de Wuermer Bierg, dee virdrun zur Par Lenneng gehéiert hat, zur Par Wuermer.
Den 22. Juli 1827 goufen zwou nei Klacken, déi dem hellege Johannes dem Deefer an dem hellegen Donatus geweit waren, ageweit. Kuerz drop, am November 1827, stierft de Paschtouer Schmit am Alter vu 70 Joer.
Ënner dem Paschtouer Wilhelm Hess gouf an enger Sëtzung vum Kiercherot den 2. November 1851 festgehalen, datt den Altor, d'Kommuniounsbänk an de Priedegtstull bal an e Koup falen an de Buedembelag aus Steeplacken an engem erbäermlechen Zoustand ass. Ausserdeem wier de Bau vun engem Duxall néideg fir genuch Plaz fir d'Leit ze schafen. Dës Aarbechte goufen an de Joren 1853 bis 1856 gemaach. Den Haaptaltor gouf dobäi duerch e gebrauchten Altor ersat, dee vun der Gemeng Steesel fir 275 Frang kaaft gouf an deen haut nach a Funktioun ass. Déi zwee Säitenaltär stame warscheinlech nach aus der Virgängerkierch.
Vergréisserung vun der Kierch
An der Gemengerotssëtzung vum 13. Abrëll 1892 gouf eng Kommissioun agesat fir sech mat der Vergréisserung vun der Kierch ze befaassen. Dës Aarbechte goufen an de Joren 1892 bis 1895 no de Pläng vum Architekt Funck aus der Stad gemaach. Dobäi gouf e Querschëff (Transept) an eng Sakristei ugebaut. De Chouer an d'Transept krute, grad wéi d'Schëff, en hëlzene Plaffong. Ausserdeem gouf en neien Dafsteen a verschidde Statuen ugeschaaft, grad wéi eng Uergel vun der Firma Müller aus Reifferscheid. Den 23. Juli 1895 gouf d'Uergel ageweit an den 3. Oktober 1895 gouf déi vergréissert Kierch vum Bëschof Jean-Joseph Koppes konsekréiert.
De 27. Dezember 1913 gouf decidéiert, den hëlzene Plaffong am Chouer an am Transept duerch e Rabitz-Verwëllef ze ersetzen. 1892 hat den Architekt Funck schonn e Verwëllef proposéiert, dat awer aus Käschtegrënn refuséiert gouf.
Neien Zougang fir d'Kierch
1927 krut d'Kierchefabréck duerch e Schenkungsakt aus der Ierfschaft vun der Marie Muller eng fräi Plaz mat Stall tëscht der Haaptstrooss an der Plaz virun der Kierch. Den 30. Dezember 1928 huet de Kiercherot decidéiert, der Gemeng 7.000 Frang bäizeleeë fir de Kaf vum sougenannte “Köllefgeshaus”, dat zesumme mat der Schenkung vun 1927 eréischt géif erméiglechen, en neie besseren Zougang zur Kierch ze schafen.
De 5. Februar 1929 goufen d'Pläng vum Architekt Jentgen vum Kiercherot ugeholl, duerch déi den Tuerm méi héich gemaach an Trapebaute riets a lénks vum Tuerm ugebaut goufen. Ausserdeem krut d'Kierch en neit Portal, sou wéi et haut ass. Fréier war d'Portal an der Westmauer vum Kiercheschëff.
1932 gouf vum Konschtmoler Johann Neumann vu Beefort de Chouer an den Haaptaltor renovéiert an 1933 krut d'Kierch eng Waarmloftheizung, déi vun der Firma Theodor Mahr & Söhne vun Oochen installéiert gouf.
1934 gouf ëstlech nieft der Kierch op dem ënneschte Kierfecht eng Lourdes-Grott gebaut.
Krichsschued an uschléissend Restauratioun a Verbesserungen
Géint Enn vum Zweete Weltkrich gouf e groussen Deel vun de Gebaier zu Wuermer zerstéiert, och d'Parkierch krut 23 Aschëss.
Nom Krich gouf vun den Architekte Pierre Reuter a Léon Loschetter eng Opstellung vun de Schied un der Kierch gemaach a se sinn op en Total vun 173.673 Frang komm.
D'Maueren an den Daach vum Gebai konnten nom Krich relativ séier nees an d'Rei gesat ginn. Fir de Banneraum ass awer och vun der Geleeënheet profitéiert ginn fir e puer Ännerungen ze maachen. Dobäi ass amplaz vum Holzplaffong e Rabitz-Verwëllef komm an den alen Duxall, deen ze vill wäit an d'Kiercheschëff virgestouss ass, gouf ersat.
Néng nei Fënstere goufe vun der Firma Linster vu Munneref no engem Entworf vum François Gillen geschaaften an d'Bannendekoratioun huet de Gustave Zanter gemaach.
Déi schwéier beschiedegt Uergel gouf vum Uergelbauer Jos. Schilling vu Kruuchten restauréiert.
Et huet nach bis an d'Joer 1955 gedauert bis déi lescht Restauratiounsaarbechte fäerdeg waren, trotzdeem konnt schonn am Juli 1950 d'Firmung an der Kierch gefeiert ginn.
Den 9. Juni 1968 war a Presenz vum Bëschof Léon Lommel d'Feier vum 250. Anniversaire vun der Par Wuermer.
Klacken
Géint Enn vum Joer 1956 krut déi mëttelgrouss Klack (Schlagtoun La) e Rass. Dat Joer drop gouf vun der Klackegéisserei Johannes Mark vu Brockscheid (haut Äifeler Klackegéisserei) aus der aler Klack eng nei gegoss. Wéi d'Klack scho gegoss war koume Propositioune fir nach eng zousätzlech grouss Klack unzeschafe fir datt d'Klacken an deem laanggestreckten Duerf besser ze héiere wieren. Am Juni 1958 huet de Kiercherot dëser Ännerung zougestëmmt, soudatt vun der Klackegéisserei J. Mark déi bis elo gréisste Klack (Schlagtoun Sol) ëmgegoss an zousätzlech eng nei Klack am Schlagtoun mi gegoss gouf. Nëmmen déi klengste Klack (Schlagtoun si) aus dem Joer 1847 ass onverännert bliwwen.
Canton de Saint-Ciers-sur-Gironde
De Canton de Saint-Ciers-sur-Gironde ass eng fréier franséisch administrativ Andeelung am Arrondissement Blaye, an der Gironde an der Regioun Nei-Aquitaine.
Canton de Vendôme-1
De Canton de Vendôme-1 ass eng fréier franséisch administrativ Andeelung am Arrondissement Vendôme, am Departement Loir-et-Cher an der Regioun Centre.
Ton
D'Baach entsteet an der Belsch aus dem Zesummelaf vun zwou klenge Baachen, op enger Héicht vun 335 Meter um Flouer tëscht Châtillon a Meix-le-Tige. Se leeft vun do aus no Westen, mat plazeweis Direktiounsännerungen no Süden, laanscht d'Uertschafte oder duerch d'Uertschafte Châtillon, Saint-Léger, Éthe, Virton, Saint-Mard, Dampicourt, Rouvroy, Harnoncourt, Lamorteau, bis op d'Franséisch Grenz südëstlech vun Écouviez.
Vun do aus mécht se op enger Längt vu ronn 2.300 Meter d'Grenz tëscht der Belsch a Frankräich, fir dann op där Grenz um Lieu-dit Les Grands Prés tëscht Écouviez, an Torgny an d'Kuer ze lafen.
Beim franséische Service d'administration nationale des données et référentiels sur l'eau gëtt den Ton ënner dem Code B4230430 gefouert.
Îles sanguinaires
D'Îles sanguinaires sinn eng Grupp vu véier klengen, onbewunnten Inselen op Korsika, un der Nordspëtz vum Golf vun Ajaccio.
Bekannt goufen d′Iles sanguinaires doduerch, well op der gréisster Insel e Liichttuerm steet, an deem de franséische Schrëftsteller Alphonse Daudet säi Wierk "Lettres de mon Moulin" verfaasst huet.
Messigny-et-Vantoux
Messigny-et-Vantoux ass eng franséisch Uertschaft a Gemeng am Departement Côte-d'Or an der franséischer Regioun Bourgogne.
Bettenduerfer Millen
De leschte Mëller hat versicht, seng Produktioun op Nuddelprodukter ëmzestellen, mä dat huet iergendwéi net gezu gehat a sou ass de Betrib reegelrecht d'Baach erofgaangen.
An den 1960er Joren huet ee Rollluedefabrikant vun Dikrech d'Mille kaaft. D'Millesteng an d'Zännrieder sinn erausgeflu an an d'Plaz koum e Stroumgenerator. De Rescht vum Gebai ass als Lager gebraucht ginn.
Deen nächste Keefer war eng Veianener Famill, déi awer net un enger Exploitatioun intresséiert war, just d'Wunnhaus dat zur Mille gehéiert huet gouf benotzt.
An den 1980er Joren huet de Jean-Paul Baatz d'Mille kaaft, fir do e Geschäft mat Accessoirë fir de Schéisssport opzemaachen. An där Zäit gouf och de Stroumgenerator nees an d'Rei gesat, deen en Iwwerschoss erziilt deen an d'ëffentlecht Netz agespeist gëtt. D'Wunnhaus huet de Baatz an den 1990er Joren nokaaft. De Silo aus dem Joer 1938 mat enger Héicht vu siwe Stäck war duerno an den Hänn vun enger Mierscher Silosgenossenschaft, gouf deels och vun der Klengbettener Mille benotzt an ass 2020 fir de symboleschen Euro vun der Gemeng Bettenduerf kaaft ginn.
Weweler
D'Uertschaft läit am Dall vun der Our deen am Weste vum Ourberg (480 m) an am Oste vum Alertzberg (508 m) begrenzt ass. D'Uertschaft selwer läit um Niveau vun der Our op enger Héicht vun 350 m.
Bettenduerfer Millen
Poleemik ëm eng Klasséierung als nationaalt Monument
De 14. Abrëll 2023 gouf d'Millen als nationale Kulturpatrimoine klasséiert.
Weweler
Kuerz viru Weweler leeft d'Ulf, déi vu Buerg-Räiland kënnt, an d'Our.
Bis zur belscher Gemengereform vun 1977 huet Weweler zu der fréierer Gemeng Reuland gehéiert.
Rik Van Looy
De Rik Van Looy, gebuer den 20. Dezember 1933 zu Grobbendonk, ass e fréiere belsche professionelle Vëlossportler.
Villa Louvigny
D'Villa Louvigny ass e Gebai am Park vun der Stad Lëtzebuerg, dat op der Plaz vum ale Reduit Louvigny vun der Festung Lëtzebuerg steet, deen hir den Numm ginn huet. Si war 64 Joer laang de Sëtz vun der CLT (haut RTL Group).
Geschicht
De Reduit op deem méi spéit d'Villa Louvigny opgeriicht gëtt, war 1672 gebaut a gouf nom Festungskommandant Jean Charles de Landas, Grof vu Louvigny genannt ginn. Wéi d'Festung ofgerappt gouf, ass de Reduit den 28. November 1868 fir 9.600 Frang un d'Konsorten xxx André a Joseph Simons versteet ginn, a gouf an e Restaurant mat Festsall ëm- an ausgebaut. Den éischten Exploitant dovu war den Adolphe Cahen, deen deemools och Proprietär vum Café du Commerce op der Plëss war. De Cahen huet sengem Betrib den Numm Villa Louvigny ginn. Et war dat éischt Amusementslokal an der Stad dat am Fräie louch. Nom Cahen gouf d'Villa vum Hubert Klein an duerno vu sengem Fils Jean-Pierre Klein (Kleens Jampier ) bedriwwen.
An de Säll vun der Villa Louvigny goufe Varieté-Representatiounen a soss Attraktiounen organiséiert, 1896 zum Beispill gouf et den „Titanen-Kampf“ tëscht de Bridder Travelli, de „Fielse vun Elsass-Loutrengen“, an dem John Grün, dem Munnerëffer Kraaftmënsch, an et gouf (no Iechternach) eng éischt Kéier e Film vun de Bridder Lumière an der Stad gewisen.
Bei der Villa Louvigny gouf et och eng Sand-Keelebunn, Billardsdëscher an e Vëlodrom mat engem Vëlosbuttek an enger Vëlosschoul,. Kuerz virum Éischte Weltkrich gouf d'Villa Louvigny an eng Haushaltungsschoul ëmfunktionéiert an et gouf och eng Spillschoul dran. Wärend dem Krich huet d'Haushaltsléierin Anne Neumann bei der Villa Schwäin a Gefligel gehalen an d'Fleesch an d'Eeër do verkaf.
Nom Doud vun der Anne Neumann ass d'Immobilie un de Louis Hartmann iwwergaangen, deen d'Haushaltungsschoul einstweile weidergefouert huet. 1926 huet hien d'Villa un den Notaire Edmond Reiffers verkaaft, deen do e Casino etabléiere wollt, de Projet konnt awer net ëmgesat ginn.
1932 huet d'Compagnie luxembourgeoise de Radiodiffusion (CLR), déi kuerz virdru gegrënnt gi war, fir vu Lëtzebuerg aus Radiosemissiounen auszestralen, d'Villa Louvigny gelount an de 15. Mäerz dat Joer duerno, ass déi éischt Emissioun ausgestraalt ginn. D'CLR huet d'Villa ronn dräi Joer laang ëmgebaut an huet se 1937 mam Terrain ronderëm fir 3,5 Millioune Frang opkaf.
Wärend dem Zweete Weltkrich ass d'Villa vun der däitscher Besatzung zur Ausstralung vun hire Sendungen iwwer de „Reichssender Berlin“ benotzt ginn. D'Gebai verfält wärend där Zäit ëmmer méi. Een Dag no der Befreiung hunn d'Amerikaner den 11. September 1944 d'Studioen iwwerholl an déi Alliéiert hunn d'Gebai fir hir eege Sendunge benotzt. 1945 ass d'CLR nees Proprietär vun der Villa ginn an déi éischt national Sendungen hunn den 12. November nees ugefaangen. D'Schied si behuewe ginn, an et gouf en neien Trakt bäigebaut.
1952 war deen neien Deel mam Auditorium fir den RTL-Orchester fäerdeg. D'offiziell Aweiung vum neie Gebai war den 18. Mee 1953 a Presenz vun ë. an der Groussherzogin Charlotte an dem Staatsminister Pierre Dupong. 1956-57 ass de markanten 8-stäckegen Tuerm gebaut ginn, an deem d'Radiostudioen a Büroen ënnerbruecht waren. D'Grondmauere vum Tuerm stinn op der Reschter vum Fort.
1962 an 1966 gouf an der Villa Louvigny de Grand Prix Eurovision de la Chanson Européenne organiséiert.
1991 sinn d'CLT-Verwaltung an d'Studioen op de Kierchbierg geplënnert, 1996 och den techneschen Déngscht, wéi en zweet Gebai um Kierchbierg fäerdeg gebaut war. D'Gebai dat eidel stoung, gouf mat den Terraine ronderëm (am Ganze 94 Ar) am Joer 1998 fir 931 Millioune Lëtzebuerger Frang (eppes méi wéi 23 Milliounen Euro) un de Lëtzebuerger Staat verkaaft. Just de fréieren RTL-Orchester, den haitegen Orchestre philharmonique du Luxembourg ass dra bliwwen, bis 2005 d'Philharmonie fäerdeg gebaut war, an huet sech d'Raimlechkeeten zäitweileg mam Institut monétaire luxembourgeois a Servicer vum Gesondheetsministère missen deelen.
Alas Leoni Dedit
Wéi sech déi Responsabel vun der CLR Ufanks vun den 1950er Joren no engem passende Logo fir hir international ausgeriichten Entreprise ëmgekuckt hunn, si se op den houfrege roude Léif, dem Wopendéier vu Lëtzebuerg gefall. Dësen heraldesche Motiv krut eng Koppel stiliséiert Flilleken an d'Devise Alas Leoni Dedit („Dem Léif Flilleke ginn“) gouf derbäi gesat. De Logo an de Slogan ass nach haut iwwer der Entréesdier vun der Villa an op engem iwwerdimensionale gréngen Teppech um éischte Stack vun der Villa Louvigny ze gesinn.
D'Villa Louvigny haut
Vun 2000 bis uganks 2023 war d'Villa Louvigny de Sëtz vum Gesondheetsministère. Den Numm vun der Strooss déi dohiféiert, d'Allée Marconi, erënnert nach un d'Roll, déi se an der Geschicht vum Radio gespillt huet.
De Conseils-Sall am Art Deco-Stil gouf 2013/2014 komplett renovéiert. Wéi d'Placke mat enger Weltkaart drop, ewechgeholl goufen, fir se ze restauréieren, gouf en anert Wierk entdeckt, dat hannendru verstoppt war. Et handelt sech ëm eng aner Weltkaart op Lack vum Schwäizer-franséische Kënschtler Jean Dunand deen d'Kaart warscheinlech ëm 1937 / 1939 hiergestallt huet.
Am September 2018 ass ugekënnegt ginn, datt am Kader vun de geplangte Renovatiounsaarbechten eng Etüd gemaach soll ginn, fir ze kucken wéi den Auditoire - parallel zum Fonctionnement vum Ministère - nees benotzt kéint ginn,. Am Mäerz 2020 gouf du preciséiert datt eng Faisabilitéitsetüd gemaach gëtt fir d'Gebai ëmzebauen, sou datt et vum Kulturministère gebraucht ka ginn. D'Direktioun vun der Santé géif am Laf vun 2020 op Hamm plënneren an de Gesondheetsministère uganks 2022 op Gaasperech.
D'Villa gouf de 6. September 2018 als Nationaalt Monument op d'Lëscht vun de klasséierte Monumenter agedroen.
D'Pläng fir eng Notzung als kulturellt Gebai gesi vir, dass den Auditoire d'Käerstéck soll sinn. En huet 350 m2 a bitt Plaz fir 316 Spectateuren. An d'Plaz vum Haff, dee laang als Parkplaz genotzt gouf, kënnt en Amphitheater, wou och Spektakle kënnen opgefouert ginn. An den Tuerm komme Büroen, ënner anerem vu Kultur.LX. Och e Restaurant ass am Gebai virgesinn, dat och energeetesch a sécherheetsméisseg op de leschte Stand bruecht muss ginn. D'Aarbechte sollen 2025 ufänken, bis 2029 daueren, an eng 70 Milliounen Euro kaschten.
Schilthorn
Do bitt sech engem e phantastesche Panorama, dee vum Titlis, Jungfrau, Mönch, Eiger, iwwer d'Berner Alpen an de Jura bis zu de Vogesen an de Schwarzwald reecht.
Op d'Schilthorn kënnt e mat enger Seelbunn, déi vun 1967 un a Betrib ass an déi an 2 Sektiounen iwwer d'Zwëschenstatioun Birg op d'Spëtzt fèiert. Dës Spëtzt läit 1.320 m méi héich wéi d'Dallstatioun. Wéi se gebaut gouf, war si déi längst Loftseelbunn an Europa.
Am Panoramarestaurant Piz Gloria an op den Häng vum Schilthorn gouf 1969 den James-Bond-Film Im Geheimdienst Ihrer Majestät gedreit.
Dat eelst a populäerst Volleksschirenne vun der Welt, den Inferno-Offaartslaf gëtt all Joer, ëm den 20. Januar hei ausgedro. D'Streck vun dëser inoffizieller Langstrecken-WM féiert vum Schilthorn bis no Lauterbrunnen. Déi Bescht brauche fir dës 16 km laang Streck knapps 15 Minutten.
Avière
D'Avière ass eng franséisch Baach an de Vogesen.
Si huet hir Quell an de Monts Faucilles op enger Héicht vu ronn 460 m, a leeft duerno 28 km no Norden, fir bei Nomexy vun der lénkser Säit an d'Musel ze lafen
An dem ieweschten Deel vun hirem Dall ass den 140 ha grousse Reservoir vu Bouzey
Liichttuerm vun den Îles sanguinaires
De Liichttuerm vun den Îles sanguinaires gouf tëscht 1838 an 1844 gebaut.
De Phare blëtzt all 15 Sekonnen dräimol, a säi Liicht ka 24 Séimeile wäit gesi ginn.
Canton de Mennetou-sur-Cher
De Canton de Mennetou-sur-Cher ass eng fréier franséisch administrativ Andeelung am Arrondissement Romorantin-Lanthenay, am Departement Loir-et-Cher an der Regioun Centre.
Charles Joseph Collart (1775-1841)
De Jean Charles Joseph Collart, gebuer 1775 a gestuerwen 1841, war en Industriellen aus der Famill Collart zu Lëtzebuerg.
Hien hat vu sengem Papp Charles Joseph Collart 1812 d'Schmelz an d'Schlass vun Dummeldeng geierft.
Hie war mat der Anne-Marie Laval bestuet. Hir Duechter Anne Marie Jos. Fr. Collart (21.12.1827-2.9.1893) huet de 27. Februar 1852 de Léon de la Fontaine, dee spéider Minister gouf, bestuet.
Crusnes
Crusnes (lb: Krongen) ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Provënz Pontevedra
Pontevedra ass eng vu véier Provënzen an der spuenescher autonomer Gemeinschaft Galicien. D'Haaptstad ass Pontevedra.
D'Provënz Pontevedra läit am Nordweste vu Spuenien a grenzt am Norden un d'Provënz A Coruña, am Osten un d'Provënzen Lugo an Ourense, am Süden u Portugal an am Westen un den Atlantik.
Pontevedra ass an 62 Gemengen an an 10 Comarcas agedeelt. D'Comarcas sinn:
Gréisser Stied, nieft der Haaptstad, si Vigo, Vilagarcía de Arousa a Redondela. Vigo, ass mat iwwer 294.000 Awunner déi meescht bevëlkerte Stad vun der Provënz an souguer vu ganz Galicien.
Canton de Saint-Savin (Gironde)
De Canton de Saint-Savin ass eng fréier franséisch administrativ Andeelung am Arrondissement Blaye, an der Gironde an der Regioun Nei-Aquitaine.
Canton de Bischheim
De Canton de Bischheim ass eng fréier franséisch administrativ Andeelung am Arrondissement Strasbourg-Campagne, Bas-Rhin an der Regioun Grand Est.
Lausduer
De Lausduer [lokal: om Lausduarre(n) ] ass e Lieu-dit op der Nordstrooss, tëscht Hengescht a Wäiswampech.
Den nërdlechen Deel läit an der Gemeng Wäiswampech, iwwerdeems de südlechen Deel zanter Enn 2011 zur Gemeng Klierf gehéiert. Virdrun huet en zur Gemeng Hengescht gehéiert ier déi – zesumme mat Munzen – bei d'Gemeng Klierf geprafft gouf.
Sëlwer
D'Sëlwer ass wéi de Platin an d'Gold en Edelmetall. Et figuréiert op der 47. Plaz um cheemesche Periodesystem vun den Elementer an huet als Zeechen Ag.
Lausduer
Geographie
De Lausduer läit westlech vun der N7, op enger Héicht vu ronn 503 Meter a besteet aus ronn enger hallwer Dosen Haiser, déi op dem alen Deel vun der Nordstrooss leien, déi an den 1970er Joren nei nivelléiert a riichtgezu gouf.
Dat eenzegt Haus an der Gemeng Wäiswampech huet d'Adress 3 Lausduarre; d'Haiser aus der Gemeng Klierf si just nummeréiert (1, 2, 4 a 6). Den eenheetleche Postcode ass den 9968.
Trivia
Den Numm Lausduer krut am Abrëll 2018 e bësse méi Bekanntheet nodeems et bei enger Poursuite zu engem Autosaccident koum an dobäi ee Polizist leie bliwwen ass a véier anerer blesséiert goufen.
Mont-Bonvillers
Mont-Bonvillers ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Hir Awunner sinn d ' Montois an d'Montoises.
Mont-Bonvillers ass eng Uertschaft déi haaptsächlech aus Aarbechterwunnenge besteet, déi sech riets a lénks laanscht d'Departementsstrooss D952 verdeelen. Wéi de meescht Leit am Baseng vu Briey hunn d'Awunner vu Mont-Bonvillers an der Minière geschafft. Um Bord vun der Uertschaft läit déi haut verloosse Mine de Murville.
Vun der Minière déi op där Plaz zwéi Pëtzer fir d'Fërdere vun Eisenäerz hat, ass net méi vill ze gsinn. D'Minière gouf 1967 zougemaach. D'Plaz op där d'Gebaier vun der Minière stoungen ass zanter 2007 am Gaang sanéiert a revaloriséiert ze ginn. An engem grousse Buedemsilo, dee mat Spezialbaatschen isoléiert ass, gëtt de contaminéierte Buedem stockéiert.
Déi Aarbecht gëtt besonnescht erschwéiert, duerch d'Feele vu valable Pläng, vun de Kanalisatiounen an anere Leitungen déi am Buedem vergruewe sinn. Dat kënnt doduerch, well déi meescht Haiser vun der Minièresgesellschaft opgeriicht goufen, an d'Gemeng ni am Besëtz vun de Pläng war.
Geschichtleches
Mont-Bonvillers setzt sech zesummen aus den zwou Uertschafte Mont a Bonvillers.
Canton de Genlis (Côte-d'Or)
De Canton de Genlis ass eng franséisch administrativ Andeelung am Arrondissement Dijon, am Departement Côte-d'Or an der Bourgogne-Franche-Comté.
Museksinstrument
E Museksinstrument ass e Géigestand fir Musek ze maachen, deen duerch d'Awierke vun deem, deen drop spillt, ganz oder deelweis vibréiert a sou d'Loft ronderëm sech a Schwéngunge versetzt; dës Schwéngunge ginn dann als Geräisch oder Toun erfaasst.
Klassifizéierung vun de Museksinstrumenter
Eng méiglech Andeelung vun de Museksinstrumenter riicht sech no der Aart a Weis, wéi den Toun entsteet. Sou kann een dann ënnerscheeden:
Canton de Neung-sur-Beuvron
De Canton de Neung-sur-Beuvron ass eng fréier franséisch administrativ Andeelung am Arrondissement Romorantin-Lanthenay, am Departement Loir-et-Cher an der Regioun Centre.
Beuvillers
Beuvillers heeschen:
Igney (Vosges)
Igney ass eng franséisch Gemeng an de Vogesen an der Regioun Grand Est.
D'Awunner vun Igney heeschen Hérédiens.
Igney läit um lénksen Uwänner vun der Musel a laanscht de Canal de l'Est tëscht Thaon-les-Vosges an Nomexy.
Duerch d'Gemeng leeft d'Eisebunnsstreck Nanzeg-Épinal vun der SNCF.
Igney war den Theater vun der Schluecht vu Champaubert, der éischter Reiwerei am Sechs-Deeg Krich tëscht den Truppe vun der sechster Koalitioun an den Zaldote vum Napoléon.
Avillers
Avillers ass den Numm vun:
Gewënnfeil
Eng Gewënnfeil gëtt gebraucht, fir Baussegewënner vu Schrauwen ze flécken, déi Téitschen oder Schréipse kruten.
Lëtzebuerger Energiewirtschaft
D'Lëtzebuerger Energiewirtschaft ass haaptsächlech doduerch gekennzeechent, datt Lëtzebuerg nëmmen 12,3 % vun der verbrauchter Energie doheem produzéiert a 87,7 % aus dem Ausland importéiert.
Nordirland
Nordirland ass déi klengst vun de 4 Natiounen déi d'Vereenegt Kinnekräich vu Vereenegt Kinnekräich bilden. Et läit um nordëstleche Wupp vun der Insel Irland an ass zesummegesat aus 6 Grofschaften.
Lëtzebuerger Energiewirtschaft
Struktur an Entwécklung vum Verbrauch
De Gesamtkonsum vun Energie zu Lëtzebuerg vun 51.187 GWh am Joer 2004 (an elektresch Energieunitéiten) ausgedréckt deelt sech follgendermoossen op (A Klameren den Undeel am Joer 2003): Bis 1970 ass den Energiekonsum staark an d'Luucht gaangen, bedéngt ënner anerem duerch d'Noutwendegkeete vun der Stolindustrie an de Verbrauch vu Petrolsprodukter, dee staark geklommen ass. Dunn huet, wéi aus dëser Graphik vun der Lëtzebuerger Regierung ervirgeet, de gesamten Energiekonsum stagnéiert an ass souguer ënner säin Niveau vun 1970 gefall: Wat dobäi opfält ass:
D'Elektresch Energie
Am Joer 2004 sinn zu Lëtzebuerg 6.296 GWh elektresch Energie verbraucht ginn, 2,6 % méi wéi 2003. D'elektresch Energie stellt dobäi 12,3 % vum Endkonsum vun Energie zu Lëtzebuerg duer. 59,4 % sinn iwwer d'Netz vun der Cegedel verdeelt ginn.
Nordirland
Statut
Nordirland huet als Deel vum Vereenegte Kinnekräich am Prinzip en eegent Parlament (Assembly) an eng eege Regierung (Executive), déi eng gewësse lokal Autonomie géintiwwer der Zentralregierung vu London hunn. Zur Zäit (Januar 2007) funktionéieren déi Institutiounen awer net, well d'Parteien déi Member si sou duerch hir verschidde reliéis Hannergrënn zerstridde sinn datt eng effizient Verwaltung net denkbar ass. Dofir sinn déi Institutioune momentan suspendéiert an hir Aufgabe gi vun der Regierung vum Vereenegte Kinnekräich zu London iwwerholl.
Lëtzebuerger Energiewirtschaft
Déi grouss Etappe vun der Elektrifikatioun vum Land
D'Cegedel (Compagnie Grand-Ducale d'Electricité du Luxembourg) ass de 27. Mäerz 1928 gegrënnt ginn. Si huet d'Missioun, den Approvisionnement, den Transport an d'Verdeelung vun elektreschem Stroum zu Lëtzebuerg sécherzestellen, an dat zu wettbewerbsfäege Präisser.
Nordirland
Allgemeng politesch Situatioun
D'Politik vun Nordirland gëtt traditionell duerch konfessionell an nationalistesch Hannergrënn bestëmmt. De kathouleschen Nationalisten, déi sech eng Vereenegung mat oder eng Unnäherung un d'Republik Irland wënschen, stinn d'Unionisten entgéint, déi allgemeng verschiddene protestanteschen Denomminatiounen ugehéieren, an déi fir d'Weiderbestoe vun der Unioun mat Groussbritannien astinn. Déi wichtegst politesch Parteie vertrieden dann och déi eng oder déi aner Communautéit.
Lëtzebuerger Energiewirtschaft
Déi grouss Etappe vun der Elektrifikatioun vum Land
D'Etappe vun der Elektrifizéierung zu Lëtzebuerg waren:
Nordirland
Allgemeng politesch Situatioun
Wichtegst politesch Parteie sinn:
Demokratesch Unionistesch Partei (DUP)
Lëtzebuerger Energiewirtschaft
D'Objektive vu Kyoto
Well d'ganz Welt beängstegt ass iwwer d'Emissioune vun Ofgasen, déi nach ëmmer wuessen an zu beängstegende Klimaverännerunge féieren, hunn déi Vereenten Natiounen d'Initiativ ergraff, fir dës Emissiounen anzeschränken. Dat ass opgrond vum Protokoll vu Kyoto vum 11. Dezember 1997 geschitt, deen de 16. Februar 2005 a Kraaft getrueden ass. Opgrond vun dësem Protokoll sollen d'Länner, déi ënner dësen Accord falen (180 Länner hunn dësen Accord ënnerschriwwen, d'USA gehéieren net dozou), hir Emissioune vu Kuelendioxyd (CO2) an aneren Zäregasen, déi d'Atmosphär an de Klima belaaschten, géintiwwer enger Referenzperiod staark reduzéieren. Fir Lëtzebuerg ass dëse Prozentsaz op 92 % festgeluecht ginn. Dat heescht, datt Lëtzebuerg säin Ausstouss vun Zäregase bis 2010 ëm 28 % géintiwwer 1990 reduzéiere muss.
Nordirland
Allgemeng politesch Situatioun
Ulster Unionistesch Partei (UUP)
Lëtzebuerger Energiewirtschaft
D'Recommandatioune vun der Europäescher Kommissioun iwwer d'Promotioun vun erneierbaren Energien
D'Europäesch Kommissioun huet sech d'Suerge vum Protokoll vu Kyoto och zu eege gemaach an d'Memberlänner vun der Europäescher Communautéit ugehalen: All dës Objective berouen um Prinzip, eng nohalteg Entwécklung unzestriewen, och am Intérêt vun der Erhalung vum laangfristegen ekologeschen an soziale Gläichgewiicht.
Domprix
Domprix ass eng franséisch Uertschaft a Gemeng am Departement Meurthe-et-Moselle an der Regioun Grand Est.
D'Gemeng besteet aus den zwou Uertschaften Domprix a Bertrameix
Canton de Brumath
De Canton de Brumath ass eng franséisch administrativ Andeelung am Arrondissement Strasbourg-Campagne, Bas-Rhin an der Regioun Grand Est.
Lëtzebuerger Energiewirtschaft
D'Objective vun der Regierung bis 2010
Fir d'Objective vum Protokoll vu Kyoto an och d'Direktive vun der Europäescher Kommissioun iwwer d'erneierbar Energië kënnen z'erfëllen, geet d'Regierung vun enger Rei vu Viraussetzungen aus: D'Lëtzebuerger Regierung ass vun dësen Iwwerleeungen ausgaangen, fir en nationale Plang fir eng dauerhaft Entwécklung (Plan National pour un Développement Durable, PNDD) auszeschaffen. Déi Eenzelmesuren sinn am Besonneschen:
Canton de Brumath
Den Haaptuert ass Brumath.
Lëtzebuerger Energiewirtschaft
Lëtzebuerg an d'Wandenergie
Am Joer 2005 hunn zu Lëtzebuerg 35 Wandmillen (Éoliennen) funktionéiert, déi elektresche Stroum produzéieren. Si hunn eng Leeschtung déi tëscht 500 an 1.800 kW läit, an déi zesummen eng total installéiert Leeschtung vu 35.315 kW opweisen. Opgrond vun Aussoe vun Ëmweltminister Lucien Lux, geet déi Capacitéit duer, fir de järlechen Energiebedarf vun 13.800 Lëtzebuerger Stéit ze decken. De Bäitrag vun der Wandenergie bei der Stroumproduktioun ass allerdéngs wéinst hirem schwache Rendement zu Lëtzebuerg nach ëmmer onweesentlech.
Grosser Preis des Kantons Aargau
De GP (des) Kanton(s) Aargau, och GP Gippingen oder Tour d'Argovie genannt, ass eng Vëloscourse vun engem Dag, déi an der Schwäiz gefuer gëtt.
Zanter 2005 gehéiert dës Course zum UCI Europe Tour an ass zanterhier an der Kategorie 1.HC klasséiert.
Canton d'Auros
De Canton d'Auros ass eng fréier franséisch administrativ Andeelung am Arrondissement Langon, an der Gironde an der Regioun Nei-Aquitaine.